Nedzingė
Nedzingė – kaimas Varėnos rajono savivaldybėje, 5 km į šiaurės vakarus nuo Perlojos ir 4 km į rytus nuo Pilvingių. Seniūnaitijos centras. Stovi Nedingės Švč. Trejybės bažnyčia (nuo 1844 m.), paminklas Lietuvos partizanams ir kovotojams už tėvynės laisvę (pastatytas 1999 m.), Nedzingės dvaro sodybos liekanos (ponų namas ir virtuvė). Veikia biblioteka, parduotuvė, laisvalaikio centras. Eina kelias  5009  Varėna–Nedzingė–Merkinė , taip pat keliai į Burokaraistį, Perloją, Meškučius. Per kaimą teka Nedzingės upė, šiauriau tyvuliuoja Nedzingio ežeras.